A canción do náufrago » 2009 » Xullo\n31st Xullo 2009 by franciscocastro Comentarios desactivados en LINGUA PROLETARIA DO MEU POBO\nSobre a enquisa xa dixen en varias ocasións o que pensaba. Agora, que coñecemos o resultado, e que xa lemos dende a mañá diversas e sesudas e acertadas análises, eu só quero chamar a atención sobre un detalle que coido importante: gañou o castelán en todos os chanzos educativos… agás na Formación Profesional. Celso Emilio […]\nSÓ FALAN DE CRISPACIÓN OS CRISPADOS\n30th Xullo 2009 by franciscocastro Comentarios desactivados en SÓ FALAN DE CRISPACIÓN OS CRISPADOS\nEu recordo o día no que chegaron os restos de Castelao porque era cando tiña que facer a Selectividade. Así que os meus 17 anos están unidos a esa data que, co paso do tempo, foi cobrando para min máis e máis significado. Obviamente, non o vexo igual agora que daquela. Mais o que quero […]\nTODOS OS MÉRCORES DE VERÁN EN ONDA CERO\n28th Xullo 2009 by franciscocastro Comentarios desactivados en TODOS OS MÉRCORES DE VERÁN EN ONDA CERO\nMañá comezo unha colaboración, que manterei durante todo o verán, no programa La Mirilla de Onda Cero. O espazo emítese para toda España. A miña sección chámase (¡que orixinal!), Cuentos náufragos e contarei precisamente iso, historias dos náufragos da vida que nos rodean por todas partes. Saio despois das noticias das nove da noite. Levaba […]\nCANTANDO O HIMNO\n27th Xullo 2009 by franciscocastro Comentarios desactivados en CANTANDO O HIMNO\nEu non lles son moi futboleiro. E, xa que estamos e aínda que lles soe raro, tampouco moi patrioteiro. Teño claro que Galicia é a miña nación, o meu país, chámenlle vostedes como lles pete, pero hai cousas que son. E esa, para min, é. Pero falaba de fútbol. Hoxe, en Radio Nacional de España […]\nAS VERDADEIRAS INFLUENCIAS DUN ESCRITOR\n26th Xullo 2009 by franciscocastro Comentarios desactivados en AS VERDADEIRAS INFLUENCIAS DUN ESCRITOR\n[kml_flashembed movie=”http://www.youtube.com/v/wh9AC0jCGjY” width=”425″ height=”350″ wmode=”transparent” /] Os escritores, cando lles preguntan sobre quen lle influiu para a súa obra, adoitan poñerse serios e transcendentes e lárganse a citar grandes clásicos da historia da literatura. Unha morea deles. Un cento. Bibliotecas enteiras. Sinto o que vou dicir, dabondo politicamente incorrecto, pero en moitos casos eses que […]\n25 DE XULLO: NON É A FESTA DE TODOS\n24th Xullo 2009 by franciscocastro Comentarios desactivados en 25 DE XULLO: NON É A FESTA DE TODOS\nHoxe no coche escoitei o anuncio institucional (moi ben feito por certo) da Xunta de Galicia para conmemorar o 25 de Xullo. A idea central que o spot quere transmitir é que Galicia é algo que nos une a todos. De feito, ao final, a grosa voz masculina deixa paso a unha de neno ou […]\nOS PERIGOS DA DROGA LITERARIA\n23rd Xullo 2009 by franciscocastro Comentarios desactivados en OS PERIGOS DA DROGA LITERARIA\n[kml_flashembed movie=”http://www.youtube.com/v/Tf1r3RyiIZk” width=”425″ height=”350″ wmode=”transparent” /] O outro día, cando lin o meu Pregón, falei da lectura como unha droga que nos engaiolaba e da que non queriamos prescindir. Sobre os perigos da droga da lectura, ou das drogas, non sei ben, vai este video que vos pido que vexades con atención. Logo me contades.\nÉ QUE DÁ GUSTO\n22nd Xullo 2009 by franciscocastro Comentarios desactivados en É QUE DÁ GUSTO\nAntonte sentei co meu fillo grande a ver o especial de TVE sobre a chegada do home á lúa. Presentaba, claro, Jesús Hermida. E alí estabamos os dous, escoitándoo falar, pausado, de vagariño, acariñando as sílabas, utilizando sinónimos, facendo subordinadas. Fitei ao meu neno de carranca. Estaba, coma min, gozando daquel dicir cheo de palabras. […]\n20th Xullo 2009 by franciscocastro Comentarios desactivados en MENTIRAS\nÁs veces dáme por pensar que vivimos no reino das mentiras. Por exemplo este serán, cando nunha radio, unha desas filósofas que che saben moito da moda falaba de que se vai levar moito un biquini de non sei que tea especial que eleva o peito. Despois, falou duns bañadores para home que “evocan un […]\nCALQUERA TEMPO PASADO…\n19th Xullo 2009 by franciscocastro Comentarios desactivados en CALQUERA TEMPO PASADO…\nDentro dunhas horas conmemoraremos que hai catro décadas que o ser humano chegou á lúa. Iso aconteceu, xa que logo, no ano 1969. Uns días despois dese fito, que sen dúbida tivo que impactar a todos os que o viviron (a este menda non: tiña eu dous anos e medio), celebrábase en Woodstock o famoso […]


pantomima substantivo feminino1 Representación teatral na que os personaxes non se expresan con palabras, senón con movementos e xestos. Parei a ver unha pantomima na rúa. SINÓNIMO mimo2 figurado Acción ou actitude finxida para enganar. Non lle fagades caso que é todo pantomima.\nSubstantivo masculino. Programa que combina módulos xerados por un compila... Máis


«Contra natura» de Daniel Asorey – Lecturafilia\nLecturafiliaLecturas, Literatura gallegacontra natura, Daniel Asorey, deputacion da coruña, libros transexualidad, poesia diversa, premio poesia miguel gonzalez garcesDeja un comentario\nA Contra natura vén a ser o mesmo que a Transmatria. Daniel Asorey ten claro que o mundo se pode mudar coa poesía ou, polo menos, coa loita en forma de versos, co lume que desprenden. Quizais ser conscientes das inxustizas nos leve a actuar e a non ficar na indiferenza.\nLeo Contra natura, o novo poemario deste autor que defende o exercicio poético coma unha arma cargada de futuro, e decátome que é unha continuación de Transmatria, no que xa deixara ver a súa preocupación polos dereitos das persoas invisibilizadas, sobre todo das trans, que agora mesmo están no foco dun debate que non tería por que selo se todas tivésemos en conta que os dereitos humanos non son negociables.\n“Pertenzo a unha identidade borrada\na unha tribo sen nome\nnin deusas nas igrexas.\nSobrevivín, por iso, oculta da luz\npara non morrer de sede\nnaquel desterro de castigos”.\nSigo a carreira literaria de Daniel Asorey dende Nordeste, un libro no que explora o asasinato dos cangaceiros, a banda salteadora máis grande do Brasil, no ano 1938 a mans da policía, e que eu definía coma “un libro tan intenso que impacta coma unha bala no corazón”. Despois chegou a Transmatria, que lle valeu o Premio Johán Carballeira de Poesía e que constituía a súa primeira incursión no terreo poético, que realizou cunha mestría sorprendente, demostrando que a literatura ten o deber de non ficar neutral ante o mundo que habitamos. Ese labor reivindicativo volve verse en Contra Natura, que acaba de publicar a Deputación Provincial da Coruña logo de que o autor se fixese co Premio Miguel González Garcés de Poesía no 2020. Os dous poemarios relaciónanse moi intimamente, de xeito que ben poderían ser o mesmo, cuns versos nos que a loita e a reivindicación son as características principais.\nContra natura contén unhas ilustracións fermosísimas de Blanca Millán que advirten das inxustizas e conteñen esa dualidade á que son sometidas as persoas trans: a invisibilidade social e a desexada xustiza de que se respecte a súa identidade. Creo que estes versos chegan no momento exacto, cando a sociedade volve dubidar e polarizarse diante da Lei Trans, coma se tivésemos que avanzar un paso e retroceder dous. Non pode ser!\n“Vai sendo hora de lembrarmos os elos da liñaxe,\nos triángulos malditos.\nAs bágoas caídas por amar”.\nEditado pola Deputación da Coruña\nNúmero de páxinas: 65


Decisión do Parlamento Europeo e do Consello pola que se establece un segundo programa de acción comunitaria no ámbito da saúde (2008-2013)\nEn termos xerais, este programa contribuirá a crear sinerxias con outras políticas e programas comunitarios. Os tres grandes obxectivos son:\nMellorar a seguridade sanitaria dos cidadáns.\nPromover a saúde para aumentar a prosperidade e a solidariedade.\nXerar e difundir coñecementos sobre a saúde.\nMellorar a seguridade sanitaria dos cidadáns: tomaranse medidas para protexer aos cidadáns contra as ameazas para a saúde e traballarase por desenvolver as capacidades da UE e dos Estados membros para responder ante as ameazas. Igualmente, contemplaranse medidas no ámbito da seguridade do paciente e da lexislación comunitaria en materia de sangue, tecidos e células.\nPromover a saúde para aumentar a prosperidade e a solidaridade: tomaranse medidas a fin de fomentar o envellecemento activo e con boa saúde e de reducir as desigualdades en materia sanitaria. O programa incluirá medidas que fomenten a cooperación entre sistemas sanitarios en aspectos transfronteirizos tales como a mobilidade dos pacientes e dos profesionais sanitarios. Contemplaranse medidas relativas a factores determinantes da saúde como a nutrición, o alcol, o tabaco e mailo consumo de drogas, así como a calidade da contorna social e físico.\nXerar e difundir coñecementos sobre saúde: adoptaranse medidas que favorezan o intercambio de coñecementos e boas prácticas en ámbitos nos que a Comunidade poida aportar un auténtico valor engadido ao reunir os coñecementos especializados de distintos países, como ocorre coas enfermidades pouco comúns ou nos temas transfronteirizos relacionados coa cooperación entre os sistemas sanitarios. Tamén se abordarán outros temas clave de interese común para todos os Estados membros, como a saúde mental. Prevense así mesmo medidas que amplíen o sistema de seguimento da saúde da UE e permitan desenvolver indicadores e ferramentas neste campo, así como mecanismos que permitan difundir información aos cidadáns de maneira facilmente accesible, tales como o portal da saúde.\n321,6 millóns de euros.\nConvocatoria 2010 de propostas de accións conxuntas no marco do segundo programa de acción comunitaria no ámbito da saúde\nConvocatoria 2010 de contribucións financeiras para a realización de conferencias no ámbito da saúde pública e a avaliación do risco no marco do segundo programa de acción comunitaria no ámbito da saúde.\nConvocatoria 2010 de subvencións de funcionamento no marco do segundo programa de acción comunitaria no ámbito da saúde.\nConvocatoria de propostas pola que se outorgará unha contribución financeira para o funcionamento de organismos non gobernamentais e redes especializadas no ámbito da saúde\nConvocatoria de propostas pola que se outorgará unha contribución financeira para o desenvolvemento de accións conxuntas no ámbito da saúde pública\n03/03/2011 - Convocatoria 2011 de financiamento no marco do segundo programa de acción comunitaria no eido da saúde.\n08/12/2011 - Convocatoria 2012 de propostas de accións conxuntas no marco do segundo programa de acción comunitaria no ámbito da saúde\n20/02/2012 - EAHC/2012/CP/GPSD-JA - Cooperación entre as autoridades nacionais encargadas da avaliación, vixilancia do mercado e a aplicación da seguridade en produtos e servizos non alimenticios\n20/02/2012 - EAHC/2012/CP/CPC-JA - Cooperación entre as autoridades nacionais encargadas da aplicación das leis de protección do consumidor\n20/03/2012 - SANCO 2012/10293 - Proxecto piloto sobre Rede Europea para o Benestar dos Animais\n20/12/2012 - Accións conxuntas no ámbito da saúde 2013 - Saúde 2013 – Joint Actions


O CEIP Condesa de Fenosa, premiado no V Concurso de Traballos por Proxectos da Xunta\n4 enero, 2019 ACTUALIDAD , O BARCO\nO CEIP Plurilingüe Condesa de Fenosa de O Barco resultou galardoado no V Concurso de Traballos por Proxectos baixo a coordinación da biblioteca escolar, convocados pola Consellería de Educación, Universidade e Formación Profesional para estimular o deseño e desenvolvemento de iniciativas interdisciplinarias ou de investigación nestes espazos. No conxunto de Galicia, foron premiados 17 centros educativos. Na provincia de Ourense sólo dous, o valdeorrés e o IES Celanova Celso Emilio Ferreiro.\nO traballo realizado polo centro do Barco leva por título Explorando a Galaxia 3B-nus. Os centros da provincia galardoados fórono na segunda modalidade das tres co que conta o certame, centrada en proxectos de investigación dirixidos por profesorado dun grupo, nivel, ciclo ou departamento.\nLos concellos comienzan a mirar a 2017\nUnións Agrarias denuncia públicamente irregularidades no Consello Regulador\nA Rúa completará la renovación de luminarias del alumbrado público


situación actual by francisco gómez - Issuu\nMódulo: Proxecto Integrado Parque de Arzúa (Zona de xogos infatís)\nSituación actual 1.- LOCALIZACIÓN: O parque atópase no concello de Arzúa, provincia da Coruña. Según fontes contrastadas no Concello, é o único parque infantil de todo o casco urbano. 2.- PROPIEDADE: É de titularidade municipal. 3.- USO: Ademais de ser unha zona de xogos infantís, para todos os nenos de Arzúa, emprégase como zona de descanso para as persoas maiores. 4.- SUPERFICIE: Ten unha superficie de 0,28 ha (2800 metros cadrados). 5.- LÍMITES: Norte: Calle de Fraga do Rei Sur: Calle del Padre Pardo Este: Resto do parque Oeste: Calle Calvo Sotelo 6.- PECHES: Polo norte, oeste e sur está cercado por barandillas de forxa, e polo este de madeira.\nAutores: José Manuel Couselo Pena Fancisco Vicente Gómez Fanego\nPeche de forxa\nPeche de Madeira\n7.- ACCESO: Para acceder o parque collemos a N-547 dirección Santiago-Lugo e o chegar ao pobo de Arzúa, viramos á esquerda na calle Calvo Sotelo e xa chegamos a entrada do parque.\nComo pode apreciarse nas fotografías, o parque, carece de acceso acondicionado para persoas discapacitadas (persoas en cadeira de rodas). 8.- ESTADO DAS ESPECIES ÁRBOREAS EXISTENTES: ⇒ Quercurs robur, hai tempo que non se lle realiza ningún tipo de ⇒\nactuación. Platanus híbrida: neste momento están podados, e as feridas non están recubertas por ningún tipo de mastic funxicida, polo que poden contraer enfermidades. Castaño de indias: o seu aspecto é descoidado, sen ningún tipo de tratamento. Cipreses: altura desproporcionada para o parque. Camelia: altura desproporcionada para o parque. Acer negundo: neste momento está podado correctamente e non consideramos que haxa ningún aspecto que tratar. Quercus rubra: hai tempo que non se lle realiza ningún tipo de actuación. Ortensia: realizóuselle unha poda bastente severa. Thuja plicata: aspecto descoidado en canto á súa forma. Laurus nobilis: non consideramos que sexa unha especie axeitada para un xardín. Rododendro: non consideramos que haxa que realizar ningún tipo de actuación.\n9.- ESTADO DE ZONAS VERDES: - Plantas de temporada: son escasas e están moi mal coidadas.\n- Césped: en moi mal estado de conservación e inexistente nalgunhas zonas do parque.\n10.- ESTADO DO MOBILIARIO: -\nTrece bancos: a maioría en moi mal estado de conservación.\nFaroles: Hai nove, nestes momentos están en bo estado de conservación.\nFontes: Hai dúas, nestes momentos non consideramos que teñan ningún desperfecto.\n- Papeleiras: As sete están en bo estado de conservación.\n- Estatua: en bo estado de conservación, aínda que non se aprecia ben a frase gravada na mesma.\n- Cabina de teléfono: rompe co contorno do parque. - Panel informativo: en moi mal estado de conservación.\n-Adoquines: algún atópase en mal estado\n11.- ZONA DE XOGOS INFANTÍS: Presenta un estado de conservación moi deteriorado, polo que consideramos que pode ser un perigo para os nenos.\nZona de columpios e balancíns: con pavimento de area.\n12.- SISTEMA DE REGA: Non está instalado correctamente, posto que os aspersores están todos por encima do nivel do solo. Consideramos tamén que é deficiente, xa que non existe nalgunhas zonas. As chaves de paso de auga están todas a vista, podendo ser manipuladas por persoas alleas ao servicio de mantemento do xardín.


SERVIZOS PARA COMPRADORES\nSERVIZOS PARA VENDEDORES\nO aforro medio para cada unha das 4.841 familias que compraron connosco no último ano foi de -34.478€, un -19% sobre o prezo de mercado. Se buscas a vivenda sen a nosa axuda, comprarás a mellor das 10 ou 12 que poidas ver pola túa conta. Se a buscas connosco comprarás a mellor das 200 ou 300 que haxa dispoñibles no mercado. Non te arrisques a comprar o 3ºB por cen mil ignorando que o 2ºA tamén está en venda e por só sesenta e cinco mil. Nós si o sabemos!\nOfrecémosche unha 'inmersión total' nas vivendas cos nosos lentes de realidade virtual. Deste xeito, en dez minutos 'entrarás' en máis vivendas das que poderás coñecer en dúas semanas cun inmobiliario tradicional. A experiencia é do máis chocante, ao poñerte os lentes trasládaste ao interior da casa e movendo a cabeza poderás mirar en todas as dirección dentro de cada estancia. Tecnoloxía do século XXI ao teu servizo, porque sabemos o valioso que é o tempo para ti.\nCada vez que algún dos nosos 796 compañeiros asociados atope unha vivenda como a que buscas, ou consiga que algunha das xa existentes baixe de prezo, o sistema enviarache unha SMS e un correo electrónico para que sexas o primeiro en saber dela.\nEntregarémosche un estudio económico completo e gratuíto, con detalle de todos os gastos aos que deberás facer fronte na compra, como Notarías, impostos, comisións de apertura, taxacións, etc., así como unha simulación hipotecaria para que poidas elixir a cota que che resulte máis cómoda, de todas as ofertas hipotecarias dispoñibles polo sistema financeiro en cada momento.\nPoñemos á túa disposición un departamento xurídico coa experiencia que xeran máis de 3.702 vivendas vendidas ao ano. Asegura a xestión de compra da túa nova casa coa confianza dunha equipa de profesionais altamente cualificados e especializados.\nTemos 235.263 compradores rexistrados nos nosos sistemas informáticos por toda España. Ao encargarnos a venda da súa vivenda, o sistema enviará unha alerta a todos os que preguntaron por unha vivenda como a súa, provocando de inmediato oportunidades de venda. Se encarga a venda a un inmobiliario tradicional, terá que esperar a que a poñan en publicidade e lles chegue un comprador no "futuro", nós xa temos ese comprador!!!\nO sistema listará a todos os que preguntaron por unha vivenda como a súa, ordenados polo potencial de compra e polos aforros de que dispoñen para comprala. Esta forma de traballar é a responsable directa de que o 45% das 4.841 vivendas vendidas nos últimos 12 meses, se fixeran ao contado, eliminando por completo a dependencia do sistema financeiro que atopará noutras comercializadoras inmobiliarias.\nCando vaiamos á súa casa cun cliente, iremos para comprala porque xa lles gustou a vivenda na Visita Virtual. Facémoslles unha profunda fase de investigación para saber que necesitan, seleccionamos as vivendas que lles poden interesar e amosámosllas coa nosa exclusiva tecnoloxía de realidade virtual. Ao poñerse os lentes RV, o cliente trasládase ao interior da vivenda e movendo a súa cabeza pode mirar en todas as direccións do mesmo xeito que si estivera dentro dela.\nPerder tempo por fixar un prezo por encima do seu valor de mercado, é case tan malo como perder diñeiro por fixalo por debaixo. Ao encargarnos a xestión da venda, poñemos á súa disposición unha valoración gratuíta da súa vivenda, realizada cos datos reais que nos aportan as 2.638 vivendas vendidas nos últimos seis meses.\nTras cada visita co cliente que levemos á súa vivenda, o noso sistema informático enviaralle ao seu teléfono móbil e correo electrónico un completo informe co resultado da mesma. Deste xeito sempre estará perfectamente informado e saberá que pensan os clientes da súa oferta.\nPeriodicamente recibirá no seu correo electrónico un detallado informe de como van desenvolvéndose as xestións da venda da súa vivenda, co tempo que leva en venda, cantos clientes chamaron preguntando por ela, cantas veces foi vista na nosa páxina web, cantas veces a visitamos con clientes, o que opinou da vivenda cada un deles, a desviación do prezo respecto ao mercado, etc. Con toda esta información, vostede poderá tomar a decisión máis conveniente e intelixente en cada momento.\nUnha vez localizado ol comprador, encargarémonos de todos os trámites administrativos necesarios para culminar a súa venda, coma a preparación de escrituras, obtención de financiación para o comprador se é necesaria, levantamento de cargas se as houbera, etc., e todo coas máximas garantías e profesionalidade que nos da a venda de miles de vivendas cada ano.


O Pazo provincial loce máis de Nadal que nunca - Pontevedra Viva\nMembros de Igualarte e Juan XXIII decoran o vestíbulo do Pazo Provincial\nO Pazo provincial loce máis de Nadal que nunca\nXoves 12 de Decembro, 2019 ás 16:41 do Xoves 12 de Decembro, 2019\nMadeira pintada, luces led, pedras, vexetais, tarros reciclados e outros elementos reciclados son este ano as claves da decoración navideña que este xoves protagonizaron miembros de Igualarte e Juan XXIII no Pazo Provincial.\nAdemáis a Deputación tamén impulsou unha campaña interna para implicar ao persoal na decoración sostible dos servizos. "O mundo o move os afectos" subliñou emocionada a presidenta da administración provincial Carmela Silva. "O persoal funcionario ten respondido dunha forma que me fai sentir orgullosa".\nEste ano a aposta do goberno provincial polo respecto ao Medio Ambiente e a transición ecolóxica reflíctese na decoración "sostible e respectuosa" elixida para o Pazo.\nAs persoas integrantes de Igualarte e Juan XXIII se encargaron de decorar o vestíbulo do Pazo con elementos de madeira pintados a man.\nAdemáis o funcionariado dos distintos servizos compiten entre eles coa decoración das dependencias da Deputación con materiais de reciclaxe e respectuosos co Medio Ambiente. Agora serán avaliados polos dous funcionarios máis novos e os de maior idade e haberá dous premios, con produtos "de proximidade", que se entregarán o 20 de decembro, coincidindo co acto de entrega de distincións ás persoas que se xubilaron neste ano.\nAdemáis a Deputación tamén impulsou unha campaña interna para implicar ao persoal na decoración sostible dos servizos


“Galicia debe ser tratada igual que Cataluña en calquera redefinición do modelo de Estado”\nManuel Vilas López | Martes, 17 de Xullo de 2018, 15:07\nARCHIVADO EN | Gonzalo Caballero Pedro Sánchez AVE Valedora do Pobo Vigo\nO AVE chegou a Sevilla en 1992. Pedro Sánchez leva mes e medio como presidente. Así e todo, parece que para o PPdeG el ten a culpa …\nHai que dar un tempo mínimo, o Goberno aínda está aterrando, os nomeamentos na alta administración do Estado algúns aínda están por facer. En todo caso, hai que garantir a entrada do AVE no país no prazo de tempo máis curto posible e está é a postura do PSOE e do Goberno do Estado. Resulta chamativo que o PP e Feijóo, que nos últimos anos mantiveron un silencio cómplice con Rajoy, cando se deixaron de gastar máis de 2.000 millóns de euros que estaban orzamentados para Galicia nos Presupostos Xerais do Estado. Despois deste silencio cómplice, que agora estean a falar de atraso … O Goberno non tomou ningunha decisión que poida atrasar nin un só segundo a chegada do AVE. Os orzamentos vixentes son os do PP. O Goberno socialista vai manter toda a intensidade posible neste proxecto concreto. O único que trasladamos é que hai que facer un chequeo de se os prazos que anunciou o PP son realizables ou non.\nNos propios orzamentos do PP hai partidas para a chegada do AVE a posteriori da súa suposta chegada …\nO PP xogou co prazo e coas inversións en Galicia,deixando de gastar miles de millóns. A súa política de anuncios xoga á confusión. Non hai mellor mostra que no mes de decembro pasado inauguraron Rande e aínda hoxe seguen as obras. Isto é só unha mostra da falta credibilidade do PP nos seus anuncios para Galicia. O que cómpre agora é que o Goberno faga todo o esforzo posible para que o AVE chegue a Galicia, e así o vai facer.\nFalando do Goberno. ¿Como lle sentan os comentarios de que, ao non haber ningún ministro do PSdeG, vese que o partido en Galicia e o seu liderado é feble?\nNon entro a falar de comentarios. Levo neste partido 20 e tantos anos como militante de base e crítico e escoitei moitos comentarios e opinións. Ao final a política tamén é un proxecto de medio e longo prazo, de resistencia e de acertar. Pedro Sánchez fixo un magnífico goberno, as enquisas amosan que permitiu cambiar a tendencia electoral do PSOE. Dende Galicia aplaudimos que fixera un bo goberno para o conxunto do Estado. O Goberno dende logo non se fixo dende logo con cotas territoriais. Hai unha ministra galega, a de Economía.\nSi, ben, pero non ten unha vinculación directa co PSdeG …\nOcorre o mesmo en moitísimas outras autonomías. Hai comunidades nas que nin tan sequera existe un ministro desa comunidade, algunhas delas presididas por presidentes socialistas. Se queremos trasladar á opinión pública que un Goberno se fai por cotas e que cada un pon unha ficha, ao final o resultado é um puzzle é pouco nítido. Hai que facer un goberno con xente competente e dilixente. A calquera galego, a min mesmo, gústanos que haxa galegos en todos niveis. É certo que hai unha galega no Consello de Ministros, hai secretarios xerais, secretarios de Estado, directores xerais, xente en ADIF, AENA … Isto amosa que o Goberno ten perfís galegos polo menos como outras autonomías; e hainas que teñen menos.\nFalando das perspectivas electorais, as enquisas confirman a suba do PSOE, polo menos a nivel Estatal. Pódese trasladar esta tendencia a Galicia?\nO cambio de Goberno en España abre un novo tempo político, que reforza ao partido socialista para volver a ser o partido máis votado no conxunto do Estado. En Galicia entra en confluencia cunha nova etapa que abrimos no Congreso Nacional Galego e que xa estaba permitindo un fortalecemento no país. As enquisas que tiñamos xa empezaban a reflectir este despunte. Hai unha tendencia estatal e galega que se reforzan mutuamente. Ademais, hai unha plena sintonía entre a dirección federal e a dirección galega, tamén co propio presidente do Goberno.\nDe onde pode rañar o PSdeG votos, da esquerda ou da dereita?\nO PSdeG ten que seguir ancorado na esquerda, e dende a esquerda construír un proxecto maioritario ao que poida atraer a electores que non nos teñen votado nas convocatorias electorais máis recentes, construíndo unha maioría social de esquerda e centro-esquerda que pilote unha etapa de progreso e de cambio, fundamental e Galicia.\nComo valora os pactos de goberno que mantén o PSdeG nas Deputacións de A Coruña e Pontevedra, pactos que tamén poden ser necesarios no seu caso para formar goberno a nivel galego …\nTemos que recoñecer que o PSdeG ten un compoñente municipal importante. Alí onde gobernamos facemos unha boa xestión, en concellos e deputacións. E algo que corroboro nas deputacións de Lugo, A Coruña e Pontevedra. Por vez primeira gobernamos tres das catro deputacións e facémolo con acerto, dende logo con cambios significativos respecto ao PP. Sucede o mesmo nas cidades. Logo hai que entender que en función dos resultados electorais en cada un dos concellos e deputacións hai que chegar acordos para desenvolver as políticas de progreso e de avance.\nCando estiman que terán candidatos confirmados ás eleccións municipais de 2019? Qué pasará en Santiago?\nTemos plantexado que a volta do verán abriremos os procesos para definir quen vai encabezar as listas nas principais cidades e concellos. Polo tanto, como secretario teño que ser respectuoso cos tempos e coas formas, que combinan o papel da dirección pero tamén o papel que ten que ter a militancia. Nesa liña, Santiago será tratada como lle toca as cidades do seu tamaño.\nNo caso concreto de Santiago, cre que Bugallo pode ser un candidato válido para recuperar a alcaldía?\nBugallo foi un magnífico alcalde e é un home do partido. A partir de aí, tamén hai outros perfís que cumpren moi boas condicións para a cidade de Santiago, pero non me corresponde facer ningunha valoración máis que respectar os procedementos establecidos e ser respectuoso con eles. O secretario xeral de Galicia non vai definir coas súas preferencias persoais a cada un dos candidatos da organización. O PSdeG é moito máis que unha decisión individual.\nSobre a Valedora, o PP salvouna pero deu a entender que a pode deixar caer se a Xustiza non atende o seu recurso por enchufar a unha sobriña de Manuel Fraga e irmá de Pedro Puy. Que lle parece?\nHoubo unha sentenza moi grave por parte dun Tribunal sobre o nomeamento dunha persoa con lazos familiares con un alto representante do PP. Esa sentenza emporca a exemplaridade que lle corresponde a unha institución como a de Valedora. O PP e Feijóo están cegos ante a gravidade do caso e non queren recoñecer que cando os tribunais falan hai que tomar medidas e asumir responsabilidades políticas. Non están tendo altura de miras para entender as circunstancias. Ademais, están a facelo coa boca pequena porque tampouco defenden claramente a actual Valedora. As institucións públicas necesitan dun exercicio de dignidade e exemplaridade importante. Cando non se resolven os problemas existentes, ao final dánase ás institucións. Feijóo e o PP erran coa súa defensa da Valedora.\nE que lle parece o argumento do PP de que tamén ten responsabilidade no enchufe o vicevaledor pero que o PSOE non pide a súa dimisión porque é un home seu?\nA sentencia é moi clara e cando falan os tribunai, o PP o único que ten que facer é ler a sentencia, que di con claridade que a responsabilidade é da Valedora, que ademais é a única que tiña relacións persoais coa persoa nomeada. A política de botafumeiro e confusión non é adecuada, intenta esquivar as responsabilidades propias. É o PP e Feijóo os que teñen un problema enriba da mesa, son eles os que obvian que cando hai sentencias xudiciais graves hai que tomar medidas. Algo similar pasoulle a Rajoy, que non quixo entender a gravidade da sentencia da Gürtel. Para renovar o PP, teñen que aprender dos erros que cometeron no pasado.\nPor certo, Pablo Casado ou Soraya Sáez de Santamaría? Ten preferencia?\nNon teño. Hai que respectar o proceso interno do PP, é un partido fundamental no sistema de partidos do Estado Español, de España. Gustaríame que o PP lograse rexenerarse e renovarse e abrir unha nova etapa de futuro que sexa beneficiosa para o conxunto do país. Para iso é importante que asuman as novas responsabilidades que se derivan dos casos de corrupción, empezando pola Gürtel, e tendo en conta que aínda moitos casos abertos na Xustiza. Sexa un ou outro candidato, a exemplaridade é un requisito para que a nova etapa do PP teña certa credibilidade.\nNo referido a política estatal, o Estado ofertou á Generalitat unha serie de transferencias. Parece que a estratexia de Sánchez pasa por, sen ofrecer un referendo de independencia, aumentar o autogoberno de Cataluña; e pode que, visto a posición de poder que ten o PNV no arco parlamentar, suceda o mesmo co País Vasco. Debe chegar ese aumento de autogoberno tamén a Galicia?\nHai que ir feito a feito. Hipóteses pódense planear moitas, pero os acontecementos van dun xeito máis lento. O PSOE vai respectar o marco da Constitución e o imperio da Lei. Asemade, os socialistas sabemos que hai que dialogar co conxunto do Estado, que é importante para estabilidade e un novo clima de comunicación entre as distintas partes. A reunión co presidente da Generalitat vai na dirección correcta, sen que haxa ningunha concesión, porque os problemas políticos teñen a necesidade de solucións políticas. Esa é a vontade do Goberno, respectando os mecanismos de solidariedade que son propios dun partido como o PSOE.\nDaquela agora non é o intre de que Galicia pida máis autogoberno?\nEu non dixen iso. Simplemente fago un análise en función dos feitos e non de certas hipóteses. A partir de aí, creo que Galicia é unha nacionalidade histórica recoñecida constitucionalmente e que calquera redefinición do modelo de Estado, que avance cara un Estado plurinacional ou máis descentralizado; nesa redefinición Galicia debe ser tratada de acordo coa súa consideración constitucional como nacionalidade histórica ao igual que Cataluña e o País Vasco. Iso si, sempre marcando un elemento de solidariedade entre os cidadáns que vaia máis alá que a relación entre territorios.\nUnha pregunta máis persoal, se me permite. Coa experiencia destes meses, como líder do PSdeG, e tras ser referente durante anos do sector crítico de Vigo, deu un salto de responsabilidade tanto a nivel orgánico como xeográfico. Como está a ser a experiencia dende o punto de vista profesional e persoal?\nÉ certo que a miña historia no partido é a dun militante heterodoxo, que ten participado de forma activa durante máis de 20 anos, sen ocupar previamente responsabilidades executivas na organización. O cambio é un cambio de vida, até hoxe manteño a miña tarefa como docente na Universidade de Vigo e a maiores asumo a secretaría xeral do meu partido, o cal para alguén que sente as ideas do PSdeG é unha satisfacción. Tamén supón unha intensidade de esforzo moi importante, recorrendo as catro provincias de xeito permanente e cun enorme custe familiar e persoal pola carencia de tempo. Foron meses moi intensos, de moita adicación e que un analiza cun certo balance positivo, no senso de que non cometemos erros e que a configuración dun alternativa de esquerda fronte ao PP é hoxe unha realidade moito máis potente.\nDaquela planea deixar a docencia activa na Universidade durante un tempo para aturar o ritmo que lle esixe o PSdeG?\nÉ algo que non descarto. Cando cheguei á Secretaría Xeral trasladei ao partido que ía estar durante un tempo compatibilizando as dúas opcións, tamén para mostrar que teño unha vida profesional, coa vida resolta, e que veño á política a aportar, con custes persoais e esforzo; entendo a política como un servizo público. Tamén é certo que dixen que cando teña que asumir outra responsabilidade institucional que non sexa compatíbel coa miña responsabilidade docente eu teño que estar a altura das circunstancias e entender que, unha vez que fun elixido Secretario, a miña posición depende máis do que interese ao meu partido e sobre do que máis interese ao proxecto de cambio en Galicia. Se para facer un proxecto de cambio maioritario concluímos que é necesario que eu ocupe outro papel, fareino inmediatamente porque esa é a miña maior preocupación.\nFalando da súa traxectoria previa, vostede liderou durante anos un sector que criticou a labor do seu tío, o alcalde de Vigo Abel Caballero. Esta tensión previa de tantos anos, como se leva agora que vostede é en certa maneira o seu superior orgánico?\nFun elixido secretario co apoio moi maioritario da militancia, gañando as primarias no conxunto de Galicia e gañando as primarias en cada unha das catro provincias cun diferencial notábel. A partir de aí, a organización entendeu que a militancia pedía unha nova etapa. A data de hoxe, o impulso que a militancia me deu hai oito meses está acrecentado, porque a militancia quere ver un cambio político en Galicia e entende que estamos a traballar sen descanso para facer ese cambio político. Co conxunto de cadros da organización houbo unha boa relación e fluída, tamén co alcalde Vigo, con quen é certo que eu tiven posicións diferentes no orgánico, en clave interna, a mellor mostra é que en distintos procesos de primarias apoiamos a diferentes candidatos a nivel de Estado; pero o alcalde entendeu a mensaxe dos militantes e dende logo eu teño claro que el ten un respaldo electoral moi forte na cidade e ademais é presidente da FEMP, polo que é un valor do noso partido que conta con todo o noso apoio a súa xestión como alcalde de Vigo.\nTen o seu apoio daquela para no seu caso repetir como alcalde?\nEvidentemente, ese é o escenario que contemplamos, non hai ningunha dúbida; e tamén é o escenario que contemplamos para os alcaldes e alcaldesas do partido, alí onde gobernamos o que contemplamos é que sexan candidatos.


Os colectivos sociais apostan por mellorar o transporte público entre as parroquias e a vila | Ponteareas.es\nOs representantes veciñais valoran positivamente o funcionamento da zona azul\nO concelleiro de Mobilidade e Tráfico, Roberto Mera, e o equipo redactor do Plan de Mobilidade mantiveron onte un encontro con colectivos veciñais para recoller opinións sobre os modos de transporte e desprazamento da poboación. Na reunión participaron varias ducias de representantes veciñais, a maior parte deles de colectivos parroquiais como comunidades de montes, asociacións veciñais e casas culturais. A redacción do Plan de Mobilidade Urbana Sostíbel contou co apoio da Deputación de Pontevedra a través dunha axuda de 20.000€.\nNo encontro púxose de relevo o interese da veciñanza polo transporte público no rural, salientando os asistentes os problemas de información sobre as liñas e horarios de autobuses que prestan servizo nunha parte das parroquias da localidade. Tamén se advertíu da inexistencia do servizo nalgunhas parroquias ou da insuficiencia de liñas, horarios e frecuencias. Todos os representantes coincidiron en demandar mellores horarios das liñas de autobuses, que se adapten mellor ás necesidades e á demanda das persoas que viven no rural e carecen de medios de transporte privado. No mesmo ámbito do transporte público, os asistentes referíronse á existencia de paradas sen delimitar ou sen marquesinas ou ubicadas en lugares pouco axeitados.\nOs representantes coincidiron en sinalar que con maiores e mellores liñas de transporte, horarios e frecuencias, o uso do transporte público sería maior nas parroquias. De cara á implantación dun sistema de transporte público coas parroquias -que é un dos obxectos de estudo do Plan de Mobilidade- os asistentes explicaron que debería percorrer os barrios para recoller e deixar viaxeiros perto das súas vivendas sen limitarse ás paradas situadas en estradas principais, pois a xente que usaría o servizo é especialmente xente maior que regresa cargada das compras en Ponteareas. Ademais, consideráronse tres destinos a ter en conta para o transporte desde as parroquias: a vila, onde se realizan xestións e compras; o centro de saúde, ao que acude moita poboación maior do rural que carece de medios de desprazamento propios, e a Unidade de Exploración Mamográfica da Casa do Mar en Vigo.\n← Magosto popular e baile tradicional no centro cultural Irmáns Barcia de Padróns\nObradoiro de Nadal para praceiras e praceiros →


Como bloquear anuncios molestos utilizando un bloqueador de anuncios\nO bloqueador de publicidade: unha arma secreta contra os anuncios molestos.\nTantos anuncios, tan pouca paciencia... É o momento de deter esta tolemia.\nUnha persoa ve, de media, uns 4000 anuncios por día. Se pensas que é moito, o bloqueador de publicidade será o teu novo mellor amigo.\nUn bloqueador de publicidade é un programa que pode usarse para bloquear anuncios e que funciona de dúas formas. A primeira consiste en bloquear o sinal do servidor dun anunciante, polo que o anuncio nunca aparece na túa páxina. A outra consiste en bloquear seccións dun sitio web que poderían ser anuncios.\nEstes anuncios poden ser vídeos barullentos, anuncios que te seguen cando navegas pola Internet, rastrexadores, testemuños de terceiros... Para utilizar un bloqueador de publicidade, podes procurar por complementos para bloqueo de anuncios que estean dispoñíbeis para o navegador. O Firefox, por exemplo, ten esta lista de complementos aprobados para o bloqueo de publicidade. Preme nesta lista (ou en bloqueadores de publicidade que estean aprobados para o navegador) e comproba cal se adapta ás túas necesidades.\nEncontra o bloqueador de publicidade perfecto para ti\nHai un AdBlocker Ultimate que te libra de todos os anuncios, mais coidado! É fácil que os teus xornais e revistas favoritos dependan da publicidade. Bloquear anuncios de forma masiva pode levalos á creba.\nOs anuncios emerxentes son os peores. Bloquéaos con Popup Blocker e así non terás que lidar de novo con eles.\nUn dos bloqueadores de publicidade máis populares para o Chrome, o Safari e o Firefox é o AdBlock. Podes usalo para bloquear anuncios en Facebook, YouTube e Hulu.\nCrea unha zona libre de rastrexadores co bloqueo de contidos\nNo Firefox, podes utilizar a Privacidade ou a configuración de Bloqueo de contidos para obter aínda máis control sobre os rastrexadores con fins publicitarios que usan os anuncios.\nEscolle o teu nivel de protección\nPara comezar, preme no menú Firefox na esquina superior dereita da pantalla. Ten forma de tres liñas paralelas colocadas unha enriba da outra. No menú pendente, preme en Protección da privacidade. Deberías ver unha mensaxe emerxente azul con diferentes seleccións.\nVai amodo co modo estándar\nSe os anuncios non te molestan e non che importa ser seguido por rastrexadores e testemuños de terceiros, a configuración estándar debería servirche. Para eliminar os rastrexadores do ronsel que deixas no modo estándar, utiliza a xanela de navegación privada\nSé duro co modo estrito\nSe ver moitos anuncios estraga o teu dia, o modo estrito será o máis adecuado. Este modo bloqueará rastrexadores e testemuños de terceiros coñecidos en todas as xanelas do Firefox.\nAcomódao ao teu gusto no modo personalizado\nA configuración personalizada ofréceche a opción definitiva. Podes decidir o que estás a bloquear, incluído os rastrexadores, os testemuños e moito máis. Se permites testemuños dunha páxina web, entrarás automaticamente no modo personalizado.\nDisimula o teu ronsel, bloquea rastrexadores\nPreme na caixa dos rastrexadores e poderás bloquealos de dúas formas. A primeira é facelo cando estás a traballar nunha xanela privada. Outra forma de facelo é bloquear os rastrexadores en todas as xanelas. Lembra que, se optares por bloquear sempre os rastrexadores, pode que algunhas páxinas non carguen correctamente.\nNon deixes que pasen o testemuño\nOs testemuños son enviados polos sitios que visitas. Permanecen no computador e rastrexan o que fixeches nun sitio. Cando unha compañía aérea aumenta os seus prezos após estares a ollar voos un día calquera é por culpa dos testemuños.\nNo Firefox, podes bloquear todos os testemuños de terceiros ou soamente os definidos polos rastrexadores. Pensa que o bloqueo de todos os testemuños pode levar algúns sitios á creba.\nEnvía un sinal de non rastrexo\nSe non quixeres que o teu comportamento en liña sexa usado para os anuncios, podes enviar unha indicación educada «hoxe non quero, outro día xa veremos» ao marcares a opciónNon rastrexar do Firefox. A participación é voluntaria, mais os sitios que respectan esta indicación deixan de te rastrexar inmediatamente.\nAumenta a velocidade grazas aos bloqueadores de publicidade\nNalgúns casos, un bloqueador de publicidade pode axudar o teu navegador a ir máis rápido. Cando se carga un anuncio, pode diminuír a velocidade dun sitio web. Alén diso, tardas máis en encontrar o que buscas se estás demasiado ocupado en pechar outro anuncio.\nSe queres obter máis información sobre o bloqueo de anuncios, hai centos de bloqueadores de publicidade dispoñíbeis para o Firefox e outros navegadores. Se queres probar os bloqueadores de publicidade que usa o Firefox, preme aquí para descargar un navegador para o que prima a privacidade.


Maduro dá por derrotado o "golpe de estado" e atribúe a Capriles a responsabilidade dos 7 asasinatos - INTERNACIONAL - Sermos Galiza - Diario de intereses galegos\nMaduro dá por derrotado o "golpe de estado" e atribúe a Capriles a responsabilidade de 7 asasinatos\nA.V 16 abril 2013 22:49 h.\nNicolás Maduro chamou ao pobo a “manter a paz” e non “caer en provocacións”, e deu por “derrotado o golpe de estado", mais, advertiu," van querer seguir a desestabilizar”. Maduro apela a Capriles a que "non sexa irresponsábel" e que pida aos seus seguidores que deixen de saír á rúa "con violencia". Segundo a fiscal xeral, xa son sete as persoas asasinadas por grupos de opositores desde o domingo. Os EUA aínda non recoñecen a vitoria de Maduro.\ngolpe estado internacional da na xa\nSeguidores de Capriles e a patronal protagonizan unha vaga de violencia con fins desestabilizadores\nMargallo non se desculpará con Venezuela, mais xa recoñece Maduro como presidente\nA fiscal xeral de Venezuela, Luisa Ortega, informou nunha comparecencia pública que a vaga de violencia impulsada pola oposición deixou até o momento a cifra de sete persoas mortas e 61 feridas. Nas últimas horas houbo informacións varias e mesmo contraditorias sobre o número de falecidos, polo que a declaración da fiscal é o primeiro dato oficial a este respecto. Aliás, houbo ducias de sedes do PSUV e centros de saúde queimados e numerosas agresións ou intentos de agresións física a chavistas ou mesmo familiares de cargos e dirixentes chavistas.\nEn Caracas cidade unha persoa morreu após recibir varios disparos dun grupo de antichavistas que abriron fogo contra simpatizantes de Nicolás Maduro que na zona de La Limonera celebraban a vitoria do candidato do PSUV.\nAliás, un grupo de opositores sobre motos dispararon contra simpatizantes chavistas en El Valle, matando dúas persoas. Neste atentado resultaron feridos un cámara de Barrio TV e un traballador de Radio Alí Primera\nA Asemblea Nacional vai pedir que se investigue penalmente a Capriles para determinar as súas responsabilidades na vaga de violencia\nEn Maracaibo, nas proximidades da sede do Consello Nacional Electoral (CNE), foi asasinado un rapaz de 24 anos, militante do PSUV e traballador de mantemento do Hospital Universitario. Segundo testemuñas presenciais, o mozo foi tiroteado por simpatizantes da oposición, que ían encarapuchados.\nNunha intervención televisada, Nicolás Maduro acusou Capriles de "ser responsábel dos mortos que hoxe estamos velando” e chamou á oposición a “reflexionar. Non sexan irresponsábeis, non poden saír á rúa con violencia”. O presidente venezolano afirmou que “derrotamos o golpe de estado, mais eles (pola oposición) van querer desestabilizar”. E, apuntou, “se queren vir por min, veñan, mais non vaian contra o pobo”.\nMaduro acusa os caprilistas de querer atinxir o poder a toda costa, mesmo "pasando por riba da vontade popular" e instou os medios de comunicación a que "se posicionen, ou coa paz ou coa violencia", en referencia ao apoio das grandes cadeas privadas ás protestas impulsadas por Capriles. Unhas protestas, incidiu o gañador das eleccións do domingo, de cuxas tráxicas consecuencias (mortos e feridos) "hai responsábeis con nomes e apelidos", responsábeis que hai que procurar entre a dirixencia opositora.\nA Asemblea Nacional venezona pronunciouse tamén a favor de que se investigue penalmente a Capriles para depurar as súas eventuais responsabilidades na vaga de violencia.


Controlado un incendio forestal no concello de Melón, parroquia de Quins - BadalNovas\nInicio Actualidade Controlado un incendio forestal no concello de Melón, parroquia de Quins\nSegundo as últimas estimacións, rolda as 40 hectáreas de superficie afectada provisional\nA Consellería do Medio Rural informa de que está controlado un incendio forestal no concello ourensán de Melón, parroquia de Quins.\nO lume iniciouse ás 22,03 h. de onte e quedou controlado ás 2,50 h. da madrugada. Segundo as últimas estimacións, rolda as 40 hectáreas afectadas. Na súa extinción participaron ata o de agora 6 axentes, 9 brigadas e 6 motobombas.\nRibeiro en Común denuncia que o goberno do PP estase vingando co pobo de Francelos.\nO alcalde reúnese co director provincial de tráfico para avaliar o actual estado e perigosidade da N-525 ao seu paso por Trasmiras


Fin de semana de fútbol. Despois de bastante semanas sen un bo número de partidos, esta semana sí temos un longo repertorio de choques para contarvos. De feito, todos os equipos feminino lucenses -agás a SCD Milagrosa- competiron esta pasada semana.\nUn deles foi o PM Friol. A Reigosa despediu o Reto Iberdrola cun partido acorde ao que foi a temporada das lucenses: derrota por 1-2 ante o Seagull de Badalona tras noventa minutos moi irregulares. O próximo domingo pola mañá, as friolenses xogarán o seu último choque na categoría na casa do RCD Espanyol “B”, rival que aínda está a pelexar pola permanencia. Logo dunha campaña convulsa e complicada para todos, o clube referencia da provincia en materia de fútbol feminino xa pensa en retornar o antes posible á segunda categoría do fútbol nacional.\nNa Primeira Galicia, A Cheda albergou un emocionante derbi entre o CD Lugo e o filial do PM Friol, que se saldou con empate (1-1). As albivermellas adiantáronse no minuto 6 cun gol de penalti de Irene e, a partires de aí, conseguiron neutralizar as opcións ofensivas das visitantes cunha boa defensa. O Friol tentaba achegarse á meta rival, pero a solidaridade defensiva das locais puxo en perigo a condición de invictas das da Reigosa. Porén, no tempo engadido da segunda metade, unha boa xogada converteuse no definitivo 1-1. O domingo viviremos a última xornada desta primeira fase.\nNo grupo B desta mesma categoría, a SD Antas fixo os deberes e impúxose por 3-1 á SD Xuventú Aguiño. Porén, non foi o mellor partido das celestes. Tras un comezo cheo de dúbidas, as de Melendo adiantáronse, pero pouco despois recibiron o empate. No segundo tempo, dous goles de Nuria permitiron ás do Castro Seoane levarse os tres puntos.\nNa Segunda Galicia, ademáis do descanso da SCD Milagrosa, a ADC Monte Forte caeu por 1-5 ante ás EFF Rosalía, dominador absoluto do grupo. Pese ao resultado, as de Monforte están moi melloradas con respecto á primeira volta (o resultado deste choque foi de 16-0) e, sobre todo, están a mellorar moito na faceta defensiva. A SG Comercial, pola súa banda, está a pasar por un ano cheo de contratempos. Pese a iso, conseguiu vencer por 1-2 no Manuel Anxo Cortixo de Lalín ao conxunto da vila. As de Vivian Dors chegaron ao cerne de Galicia con 10 xogadoras, e remataron o partido con 9. As rapazas da Comercial están a destacar por ser unhas auténticas guerreiras, que loitan como un gran equipo e consiguen sacar resultados pese ás adversidades.\nA ADC Monte Forte foi quen de anotarlle un gol á EFF Rosalía, que aínda non encaixara ningún en 5 encontros. Ademáis, mostráronse moi sobrias na faceta defensiva. Alén diso, todas as xogadoras da SG Comercial completaron un excelente choque.\nO ambiente vivido na Cheda no derbi da Primeira Galicia destacou pola crispación e a irritación que se viviu fóra do terreo de xogo, algo que rexeitamos, máis tendo en conta que un derbi ten que caracterizarse por ser unha festa do fútbol.\nSD Antas: Marta foi a xogadora capaz de manter con vida á SD Antas.\nSG Comercial: Jenny, Sandra e Sheila.\nfeminino fútbol feminino Primeira galicia reto iberdrola segunda galicia\nPost AnteriorTres equipos e un destino para unha xornada de transistores\nSeguinte PostÁ espera do duelo de lucenses nos cuartos de final do play off á Segunda RFEF


A Central Agropecuaria de Galicia rexistra incrementos nos prezos da recría, en especial nos tenreiros de cruzamentos industriais. Subas no vacún maior. Baixan os becerros carniceiros. As mesas do porcino acordan novas baixadas para o porco cebado e os leitóns. Continúa estable o mercado do ovo\nCampo Galego - 10/08/2021\nCampo Galego 10/08/2021 9:48 p.m.\nEste martes, a Central Agropecuaria de Galicia-Abanca, que se celebra en Silleda (Pontevedra), rexistrou unha lixeira suba nos prezos da recría, en especial nos machos de cruzamentos industriais. Mentres, nos becerros carniceiros a tendencia é á baixa, en boa parte das seccións. O vacún maior experimenta subas nas categorías con maior afluencia. Nas mesas de prezos do porcino, o porco cebado e os leitóns acusan novas baixadas das cotizacións. Pola súa banda, o mercado do ovo mantense estable unha semana máis, igual que o prezo do coello.\nEn concreto, na recría houbo subas, sobre todo nos machos de cruces industriais. Nos becerros frisóns tamén se produciron leves incrementos. A única excepción nos frisóns rexistrouse nos animais máis novos, nos de menos de 20 días, que descontaron 9 euros e cotízanse a 69 euros. Nos becerros de entre 20 e 50 días produciuse unha suba de 2 euros, que deixa un prezo de 96 euros. Tamén os machos de máis de 50 días conseguiron un pequeno incremento do prezo, dun euro, polo que se cotizan a 117 euros.\nNos tenreiros de cruzamentos industriais as subas foron máis importantes. Porén, esta tendencia só afectou ós machos, mentres que nas distintas categorías, as femias rexistraron unha baixada xeral das cotizacións. Os becerros máis novos, os de menos de 20 días, sumaron 26 euros e cotízanse a 238 euros. Nas femias, a baixada foi de 18 euros e quedan en 144 euros. Nos tenreiros de entre 20 e 50 días, produciuse unha suba de 25 euros, mentres as femias descontaron a mesma cantidade. Así, os machos cotízanse a 274 euros e as femias a 177 euros. Nos xatos de máis de 50 días, a suba foi de 20 euros e acadan os 385 euros, e as tenreiras acusan unha baixada de 44 euros e caen ata os 276 euros.\nNa recría de Rubia Galega, os animais de máis de 50 días, a categoría con maior afluencia nesta raza, cotízase a 430 euros os machos, o que supón unha baixada de 26 euros con respecto da feira pasada. Nas femias desta sección tamén se rexistrou unha redución (18 euros) e atópanse cun prezo medio de 325 euros.\nPola súa banda, nos becerros carniceiros a categoría con maior afluencia de gando, os tenreiros de cruzamentos industriais, experimentaron unha caída dos prezos. Os machos descontaron 26 euros, e sitúanse en 868 euros, e as femias están nun prezo medio de 785 euros, logo dunha baixada de 66 euros. Mentres, no gando frisón, o único becerro adxudicado fíxoo por un prezo de 167 euros, o que deixa un prezo medio moi afastado dos 583 euros que se fixaron a semana pasada. Nas femias, o prezo medio foi de 408 euros, o que supón un incremento de 124 euros. Nos exemplares de Rubia Galega, produciuse unha suba de 53 euros para os machos e de 75 para as femias, o que deixa uns prezos medios de 984 e 870 euros, respectivamente. No caso dos becerros co selo Ternera Gallega Suprema, a cotización media foi de 958 euros, o que supón unha redución de 65 euros con respecto da feira anterior.\nO vacún maior experimentou esta semana novas subas nas categorías con maior afluencia de gando. As vacas de primeira conseguiron un incremento de 14 euros e cotízanse a 1.135 euros. Tamén os animais de segunda experimentaron unha suba, de 29 euros, e acadan os 745 euros. Mentres, as vacas da categoría extra acusaron unha baixada de 33 euros, e quedan en 1.844 euros. Tamén o gando de desfeito reduciu en 20 euros o seu valor, polo que se cotiza a 458 euros. Nesta sesión só se adxudicou un exemplar co selo Vaca e Boi de Galicia e fíxoo por un prezo de 362 euros, lonxe dos 1.939 euros nos que se situaba o prezo medio hai só unha semana.\nNovas baixadas no porcino\nEsta semana, as mesas de cotizacións do porcino acordaron novas baixadas das cotizacións tanto no porco cebado como nos leitóns. No porco selecto e no normal o prezo reduciuse 0,03 euros, polo que se cotizan a 1,275 e 1,250 euros o quilo, respectivamente. Os exemplares de Canal II sitúanse en 1,623 euros, logo dunha baixada de 0,039 euros. Os porcos de desfeito arrastraron unha baixada de 0,02 euros, o que provoca que se coticen entre os 0,50 e os 0,56 euros o quilo.\nLogo dunha semana de estabilidade, os leitóns volven experimentar unha redución dos prezos, ó descontar un euro en cada categoría. Así os exemplares procedentes dunha única granxa están agora nos 34 euros (cun prezo de 1,7 euros o quilo) e os animais chegados de varias ganderías están nos 29 euros e cun prezo por quilo de 1,45 euros.


TACÓN GITANO (26/3/2017) - Riquela\nDomingo 26/3/2017 20:30\n+ MIGUEL FLORES\nTacón Gitano é flamenco, pero non un flamenco calquera, é a voz dun pobo, o pobo xitano; un pobo que soubo conservar ata os nosos días un xeito de vida e unha cultura propias e un pobo que expresa como ningún os seus sentimentos feitos música. As súas penas e as súas alegrías xa son patrimonio da humanidade e inundan case calquera recuncho do planeta con beleza e arte. Galicia non podía ser menos, e ten en Tacón Gitano embaixadores do mellor flamenco xitano: os Fernández e os Salazar. Dende os paus máis tradicionais ata os máis modernos danse cita nunha hora de espectáculo fresco, natural, sen máis pretensión que a de ser un mesmo; sen outro propósito que o de compartir o propio co espectador como farán ¡neste concerto en Riquela Club o domingo 26 de abril. Unha viaxe única, un deleite para os sentidos. Para a ocasión Tacón Gitano contará coa colaboración dunha guitarra de excepción, a do gaditano Miguel Flores, sinónimo de bo gusto e un dos artistas flamencos máis activos do panorama musical galego.\nMOISÉS FERNÁNDEZ percusión\nMIGUEL FLORES guitarra (artista invitado)\n#60 TACÓN GITANO Domingo 26/3/2017 20:30\nComparte! Apertura de portas 19.30h


Cédula do DOG nº 60 do 2016/3/30 - Xunta de Galicia\nDOG Núm. 60 Mércores, 30 de marzo de 2016 Páx. 11508\nCÉDULA do 26 de febreiro de 2016, da Dirección Xeral de Saúde Pública, pola que se notifica a resolución do expediente sancionador 2015396TA-PO por infracción en materia sanitaria.\nCon data do 2 de febreiro de 2016, a directora xeral de Saúde Pública ditou resolución do expediente sancionador 2015396TA-PO, incoado na Xefatura Territorial de Pontevedra a Luis Miguel Fernández Muíños como titular do establecemento Liberty.\nIntentada a notificación deste acordo segundo o disposto no artigo 59 da Lei 30/1992, do 26 de novembro, de réxime xurídico das administracións públicas e do procedemento administrativo común, e non sendo posible a súa práctica, por medio desta cédula, e segundo o disposto no número 5 do referido artigo, notifícaselle a Luis Miguel Fernández Muíños, como titular do establecemento Liberty, o contido da resolución que figura como anexo para que poida ter coñecemento del.\nAsí mesmo, fáiselle saber o dereito que o asiste para interpor recurso de alzada, ante o conselleiro de Sanidade, no prazo dun mes contado desde o día seguinte ao da publicación desta cédula, segundo establece o artigo 115 da Lei 30/1992, do 26 de novembro, lembrándolle o seu dereito a consultar o expediente, depositado nas dependencias da Dirección Xeral de Saúde Pública, sita en San Lázaro, s/n, Santiago de Compostela, e a obter, de ser o caso, copia del, segundo o previsto na letra a) do artigo 35 da citada Lei 30/1992, do 26 de novembro.\nEn caso de conformidade co contido desta resolución, o pagamento voluntario da sanción poderá facerse no seguinte prazo: 1) As notificadas entre os días 1 e 15 de cada mes, desde a data da notificación ata o día 20 do mes posterior ou, se este non for hábil, ata o inmediato día hábil seguinte; 2) As notificadas entre os días 16 e último de cada mes, desde a data da notificación ata o día 5 do segundo mes posterior ou, se este non for hábil, ata o inmediato día hábil seguinte. Todo isto mediante o ingreso que deberá efectuar en calquera oficina de Abanca; en BBVA, transacción 1316, NIF S1511001H, ou en Santander, empregando os impresos normalizados que se lle facilitarán nas dependencias desta dirección xeral. O pagamento voluntario porá fin ao expediente. De non facelo así, procederase ao seu cobramento pola vía de constrinximento.\nEsta cédula expídese para que conste e lle sirva de notificación ao interesado, en cumprimento do disposto no artigo 59.5 da citada Lei 30/1992, do 26 de novembro. Así mesmo, faise constar que a eficacia da notificación quedará supeditada á súa publicación no taboleiro de edictos único (TEU) do Boletín Oficial del Estado (BOE).\nNº de expediente: 2015396TA-PO.\nDenunciado: Luis Miguel Fernández Muíños, como titular do establecemento Liberty.\nDocumento de identificación: 36093235W.\nÚltimo enderezo coñecido: rúa do Castañal, número 7, Ponteareas (Pontevedra).\nFeito imputado: infracción da Lei 28/2005, do 26 de decembro, de medidas sanitarias fronte ao tabaquismo e reguladora da venda, a subministración, o consumo e a publicidade dos produtos do tabaco (BOE núm. 309, do 27 de decembro), modificada pola Lei 42/2010, do 30 de decembro (BOE núm. 318, do 31 de decembro).\nPrecepto infrinxido: artigo 7.u).\nTipificación: grave segundo o artigo 19.3.b).\nSanción imposta: seiscentos un euros (601 €).


Novos episodios na vella historia da AP-9\nAP-9. / Cadena Ser\nOs xestores dos fondos de pensións son especialistas en detectar beneficios potenciais e por iso apostaron por un negocio concesional que caduca no 2048 e proporciona importantes rendabilidades anuais.\ngalicia Suso Veiga ap 9\n“É o mercado, amigo”. Con esta expresión lapidaria pronunciada nunha comisión do Congreso, Rodrigo Rato pretendeu buscar coartadas exculpatorias da súa andaina como diretivo de Bankia.\nSemella pertinente lembrar esta frase cando se coñeceu, nas últimas semanas, a disputa pola adquisición do 55% da empresa que ten adxudicada a concesión da AP-9 (e doutras autoestradas existentes no territorio galego) por parte de tres fondos de pensións residenciados en Canadá, Holanda e Reino Unido.\nVelaí unha transacción habitual no sistema económico vixente: unha empresa decide vender e outra acorda mercar. Os xestores dos fondos de pensións son especialistas en detectar beneficios potenciais e por iso apostaron por un negocio concesional que caduca no 2048 e proporciona importantes rendabilidades anuais.\nEsta operación serviu para colocar na axenda mediática a historia ben coñecida da autoestrada que percorre a Galiza atlántica. Coa experiencia proporcionada polas décadas transcorridas dende o seu nacemento pódese certificar a subordinación practicada polo poder político a respecto dos sucesivos intereses privados que concorreron nesta infraestrutura viaria.\nA privatización da anterior empresa pública -realizada polo mesmo Aznar que agora patrocina ao novo “enfant terrible” do PP- e as decisivas vantaxes concedidas ás empresas concesionarias polos sucesivos gobernos do Estado consagrou a vixencia da vella máxima instalada no corazón da administración pública española: privatizar as gañancias e socializar as perdas.\nPodemos imaxinar a lóxica que presidiu a decisión compradora dos xa citados fondos de pensións. Mais non temos unha explicación pública do comportamento seguido polas entidades vendedoras e, singularmente, das razóns que manexou Abanca para liquidar o 23,8% do accionariado que posuía.\nSexa cal for a motivación, a desaparición desta empresa financeira do capital de Itínere merece unha reflexión porque o seu eventual abandono remataría co único fío de conexión co tecido empresarial que ten os seus centros decisionais no territorio galego.\nO vicepresidente Rueda afirma que agora é moito mais importante efectivizar a transferencia da AP-9 para controlar a estes fondos de pensións recén chegados. Tarde piou: se non consta que o partido de Feijóo fora quen de concertar algunha estratexia con Abanca para modificar a política da concesionaria, non é realista pensar na súa capacidade para negociar cuns propietarios totalmente desvinculados do tecido económico e social do País. A pregunta está enriba da mesa: ¿Considera o goberno da Xunta que esta operación de compraventa é boa para os intereses da maioría da sociedade galega?\nA vella historia da autoestrada semella continuar. @galiciamundiari


A festa dos maios é unha das nosas favoritas. Este ano, polas circunstancias que estamos vivindo, non podemos realizala, pero temos outra cousiña preparada para festexar a primavera.\nTrátase do I Concurso de Espantallos. Tes que facer a túa composición en casa, sacarlle unha foto e enviárnola antes do 24 de maio.\nRequisitos do espantallo:\nDimensión mínima de 1 metro e máxima de 2 metros.\nElaborados con material de reciclaxe que podamos atopar na casa: roupa vella, botellas, paus, bolsas de plástico, teas, tapóns, sombreiros vellos, envases de plástico ou de lata (materiais que aguanten o auga).\nTeñen que ter un soporte para poder cravalo na terra e/ou apoialo de maneira estable.\nO espantallo ten que ter un nome e unha pequena historia.\nPoderán participar todas as persoas sen importar a súa idade.\nBases I Concurso de Espantallos\nRecorda que deberás enviar asinada a protección de datos e a autorización materna/paterna (de ser o caso). Podes descargalos aquí:\nExaltemos a natureza, festexemos a primavera e reusemos todas esas cousiñas que temos por casa. Moita sorte!


Diversos colectivos alertan de que o novo plan forestal favorece a eucaliptización\nUn grupo integrado por colectivos como Adega, a Organización Galega de Comunidades de Montes Veciñais, CIG, Sindicato Labrego ou Fruga reclaman a retirada do borrador do futuro plan forestal impulsado pola Xunta. As organizacións advirten de que o plan é unha "estafa feita para o lobby da madeira" e que beneficia a eucaliptización do territorio galego.\nA conselleira do Medio Rural, Ángeles Vázquez, anunciou que os novos convenios con concellos comezaranse a redactar a próxima semana. Vázquez negou expropiacións do Plan Forestal e declarou que "o eucalipto dá vida a Galicia".\n"Chegados a este punto onde temos un primeiro documento, agora non hai présa, o que ten que saír é un bo documento e con moito consenso".\nO PSdeG critica que "o sector non sabe nada deste borrador" sobre a ordenación dos usos do monte.\nMáis sancións para os propietarios que non rocen as súas leiras\nA Xunta fala dun "alto nivel de incumprimento" na distancia das plantacións e as vivendas. O novo plan forestal pode poñer límites aos eucaliptos.


Máis de 2.800 persoas participarán este sábado na carreira popular nocturna Torre de Hércules #QuerémonosVivas - Coruña Online\nA contorna da Torre de Hércules e o barrio de Durmideiras acollerán este sábado a celebración da IX Carreira Popular Torre de Hércules #QuerémonosVivas – Trofeo José Varela Calviño, que inclúe, por vez primeira, unha marcha non competitiva aberta a todos os públicos e que se enmarca na programación municipal do 8M Mulleres que transforman realidades. A cuarta proba do circuíto municipal Coruña Corre incorpora, esta edición, o carácter solidario, xa que todos os beneficios que se recaden a través de doazóns das e dos participantes tanto da carreira absoluta coma da andaina de catro quilómetros destinaranse, integramente, á investigación contra o cancro e as consecuencias desta doenza na vida das mulleres, a través dunha colaboración da Fundación Emalcsa coa Unidade de Mama do CHUAC e da Fundación Profesor Novoa Santos.\nA carreira absoluta partirá, como é habitual, en horario nocturno. Comezará ás 21.15 horas e o grupo partirá do Paseo dos Menhires, xunto á estatua de Breogán, para achegarse, a través do Paseo Marítimo, á rotonda das Ánimas. Xunto ao Castelo de Santo Antón darán a volta para volver por Pelamios e encarar os últimos metros da carreira subindo a rampla que leva á Torre de Hércules, punto no que se situará, un ano máis, a meta. Unha vez finalice a saída da categoría absoluta, comezará a andaina solidaria, na que todas e todos os participantes portarán o dorsal 261, o mesmo número que levou Kathrine Switzer –imaxe da carreira municipal– no Maratón de Boston de 1967. As e os asistentes desta marcha, non competitiva, farán un percorrido de catro mil metros, compartindo itinerario coas e cos atletas da proba absoluta. Ao chegar ao 2 km, o grupo dará a volta para dirixirse á meta.\nContra ás 22.30 horas terá lugar a entrega de premios da categoría absoluta, mentres que no caso das categorías inferiores –que se desenvolverán entre as 17.15 e as 19.20 horas– a entrega será a partir das 19.40 horas. Ademais, durante toda a tarde, instalarase o Garabato de Xogos, un espazo con máis de 30 xogos construídos con material de refugallo e que está dirixido ás familias con nenas e nenos maiores de 3 anos.\nEntre as distintas probas participarán 2.816 persoas. Para máis información sobre a Carreira Popular Torre de Hércules e o seu regulamento, ademais de servizos ás participantes –como gardarroupa e duchas, dispoñibles na cidade deportiva da Torre– pódese consultar a páxina web municipal www.coruna.gal/carreiraspopulares.\nA recollida de dorsais terá lugar o venres 22 –de 17.00 a 21.30 horas– e o sábado 23 –desde as 10.00 horas até unha hora antes do comezo de cada proba– na cidade deportiva da Torre. Todas aquelas persoas que fixeran a doazón solidaria que se destinará á investigación para a mellora da calidade de vida das mulleres con cancro de mama poderán recoller a súa camiseta conmemorativa #QuerémonosVivas. Para todas aquelas inscritas na proba pero que non fixeran a doazón durante o proceso de formalización da súa participación, poderán facer a súa achega no espazo instalado para tal finalidade na cidade deportiva, na que tamén se dará coa doazón –e até esgotar as unidades– a camiseta da carreira.\nNo caso do viario de acceso a Durmideiras, o corte total producirase entre as 21.15 e as 21.35 horas para o paso inicial da carreira. Contra ás 21.35 horas habilitarase un carril para o tráfico, e a Policía Local dará tráfico alternativo de entrada e saída até as 22.30 horas. Por outra banda, na rúa Juan Sebastián Elcano –desde o hotel até o viario de acceso a Durmideiras– producirase o corte total de 21.15 a 21.30 horas, e na Regata Cutty Sark –desde o viario de acceso até o hotel– o corte será de 21.15 a 22.30 horas. Por último, na rúa Veramar o corte será de 21.00 a 22.00 horas –mantendo o acceso a garaxes– e o tráfico que veña do Paseo Marítimo, desde Riazor-Orzán, desviarase cara á avenida de Navarra.\nAdemais, co gallo da celebración da proba, non estará permitido estacionar na rúa Juan Sebastián Elcano –desde o hotel até o viario de acceso– entre as 19.00 e as 22.30 horas, ao igual que no Paseo dos Menhires, cuxa restrición –pola montaxe desde primeira hora da mañá da zona de saída e meta– comezará ás 08.00 horas.


Guiso de gambón e patacas\nIr á receita en castelán Ademais de cocidos, á prancha, ó ajillo, con polbo, etc., tamén os podemos guisar. 24 gambóns 4 patacas grandes 150 grs de sofrito de tomate 1 cullerada de polpa de pemento choriceiro 1 porro 1 cenoria 1/4 de pemento vermello 1/2 cebola 1 dente de allo Aceite de oliva Sal O gambón é un crustáceo de carne suave e que non necesita moita cocción. É un produto que admite un montón de preparacións, pero que non podedes deixar de probalo en guiso. Pelamos os gambóns reservando, por un lado as colas e por outro as cabezas e peles. Cortamos o porro e a cenoria en rodelas. Damos unhas voltas nunha cazola con un pouco de aceite e engadimos as cabezas e peles reservadas. Sofritimos todo xunto, salgamos e cubrimos con auga. Iremos retirando as espumas das impurezas. Deixamos que se faga uns 15/20 minutos, colamos e reservamos o caldo. Picamos o dente de allo, a cebola e o pemento vermello. Deixamos que se vaia facendo lentamente. Cando estea o\nIr á receita en castelán Probamos de novo o vinagre Albarro, de Vinagres do Ribeiro, nesta ocasión ca súa versión XPII. Sandía Queixo de cabra (rulo) Xamón Xerminados Aceite de oliva virxe Vinagre Albarro XPII Nesta ocasión estamos ante un vinagre mais aromático e con maior forza, a súa cor xa o fai adiviñar. Cando digo maior forza, non quero dicir que nos vai a ocultar os outros ingredientes, quero dicir que ten a virtude de deixarnos compartir unha froita fresca e como contrapunto dous ingredientes (queixo cabra e xamón) de intensidade, dándolle a cada un un excelente toque aromático. Gran traballo o que fai Xoan Pablo Lorenzo, elaborando artesanalmente un produto gourmet e de gran calidade. Preparamos unhas láminas de sandía como de medio cm de grosor. Poñemos o xamón, entre dous papeis de cociña, no microondas. Imos dando golpes de 30 segundos ate ver esa cor tostada. Deixamos arrefriar para que colla consistencia. Desfacemos o queixo en anacos pequenos, so\nLemond curd, froitos roxos e laranxa sanguina\nIr á receita en castelán Unha rica crema inglesa (a súa tradución literal sería: Limón callado), co punto de acidez e uns froitos roxos nun caldo de azucre. 125 grs de azucre 125 grs de manteiga Reladura dun limón Zume dun limón Zume dunha lima 2 ovos XL (ou 3 L) Fresas Framboesas Arándos Laranxa sanguina Aceite de sésamo Azucre Esta típica crema inglesa, caracterízase por eliminar a leite como ingrediente e incorporar o zume de limón. Na cantidade de zume de limón, vai a ir o punto de acidez. Para o meu gusto, co que poño nos ingredientes é mais que suficiente. Conseguimos un aroma a limón nunha sedosa crema. Non sei vos, pero eu de neno coñecía estas laranxas coma laranxas de sangue. Deixamos que a manteiga se poña con textura de pomada. Picamos as fresas, pelamos a laranxa e cortamos en anacos. Mesturamos fresas, laranxa, arandos e framboesas e engadimos un par de culleradas de aceite de sésamo e o azucre. Remexemos e deixamos macerar na neveira,\nEnsalada de bacallau e mexillóns\nIr á receita en castelán Que vos parece se preparamos unha rica ensalada, xa que parece que ven o bo tempo. Bacallau desalgado Mexillóns cocidos Ceboleta Tomates kumato Olivas negras Ceboliño Vinagre Aceite de oliva virxe Sal O outro día preparamos un saboroso arroz de bacallau e mexillóns. Pois ben, con parte do que me sobrou, preparamos unha rica ensalada que xa empezan a apetecer. Cocemos os mexillóns do xeito tradicional, separamos a carne das cunchas e reservamos. Desmiuzamos , cas mans, o bacallau. Reservamos. Facelo cas mans da un pouco mais de traballo, pero o resultado final é moito mellor. Pelamos os tomates e cortamos en rodelas. Reservamos. Cortamos fina a ceboleta, as olivas pola metade e picamos o ceboliño (pode ser cambiado por pirixel). Nun bol preparamos o aliño da ensalada. Eu normalmente mesturo nunha proporción de 3/1 de aceite e vinagre. Batemos ben para emulsionar. Mesturamos o bacallau, os mexillóns, a ceboleta, as olivas e o cebol\nEnsalada de sandía, queixo de cabra, crocante de x...


O BNG pon en marcha o comité asesor para a recuperación económica e social da Galiza - Novas - BNG - Bloque Nacionalista Galego\nEste comité de persoas expertas e diferentes ámbitos elaborará as liñas mestras do programa socioeconómico que o BNG vai propoñer á sociedade galega para superar o escenario deixado polo coronavirus\nAna Pontón: “A solución non está na austeridade e nos recortes, senón en reforzar o autogoberno, potenciar o sector público e promover a xustiza social”\nAcusa a Feixóo de desprezar aos partidos políticos e “amordazar” ao Parlamento mentres usa a TVG como canle de propaganda: “actúa como un oportunista”\n15 abr. 2020 - 15:10\nA durísima crise económica e social que trae consigo a pandemia non vai superarse coas vellas receitas do liberalismo, -baseadas no binomio austeridade e recortes-, senón cunha aposta clara polo público, pola xustiza social e, no caso de Galiza, reforzando o autogoberno para actuar en clave de país.\nCon esta diagnose, a portavoz nacional, Ana Pontón, presentou o comité asesor do BNG integrado [email protected] en distintos eidos, como os ex reitores das Universidades da Coruña e Vigo, Xosé Luís Armesto e Salustiano Mato; os ex conselleiros de Medio Rural e de Industria, Alfredo Suárez Canal e Fernando Blanco; integrantes do ámbito académico e da investigación como María do Carmo García Negro, Edelmiro López Iglesias, Bernardo Valdés, Anxo Calvo, Ánxela Fernández, María Xosé Vázquez, Mar Pérez Fra ou María de la Fuente; e referentes sindicais como Xesús Seixo.\nEste comité asesor está coordinado pola avogada Ester Vázquez e polo académico Xosé Manuel Carril, e ten como encomenda elaborar as liñas mestras dun plan de reactivación socioeconómico que o BNG vai propoñer á sociedade galega para superar o escenario de crise derivado do COVID19.\n“Un programa pensado desde a nosa realidade e desde cinco principios: defensa do autogoberno e dun sector público potente como motor de desenvolvemento económico e garante da xustiza social; impulsar o tecido produtivo galego; aposta estratéxica pola ciencia e o coñecemento; fortalecer os servizos públicos, en particular a sanidade e os servizos sociais, e enfrontar as consecuencias do cambio climático”, explicou a portavoz do Bloque.\nNon se pode repetir o fracaso do “sálvese quen poida” da crise de 2008, senón que hai que apostar polo público, por defender o colectivo e a xustiza social e por entender os servizos públicos como medios para garantir dereitos básicos e non como espazo de negocio e de lucro. “Se a crise financeira do 2008 tivo como resposta dos gobernos o rescate da banca, na crise do coronavirus de 2020 a resposta ten que ser o rescate da economía produtiva, dos traballadores e traballadoras, o rescate das persoas, da economía real e dos servizos públicos”, sintetizou Pontón.\nEstratexia propia vs recentralización\n“Se queremos enfrontar con éxito o desafío económico que deixa a crise,-insistiu a líder do BNG-, hai que reforzar o autogoberno, porque a solución aos problemas non vai vir de Madrid, nin dunha visión centralista do Estado, senón deseñando unha estratexia de futuro propia, unha resposta galega. Galiza ten que ser un país con máis capacidade para decidir sobre si, con máis capacidade para facer que os seus recursos creen riqueza e emprego no país e cun goberno forte que interveña con decisión para asegurar dereitos e servizos públicos á sociedade. Nesa liña imos traballar no BNG”.\nPontón tamén denunciou o “secuestro” do Parlamento por parte do xefe do Executivo quen, mentres “amordaza” ao poder lexislativo, utiliza a televisión pública para facer “partidismo cutre” no medio dunha pandemia cando debería ter unha posición de leal colaboración coas forzas parlamentarias para sumar propostas e medidas a favor do país.\n“É unha situación moi perigosa en termos democráticos que Feixóo teña o Parlamento confinado, secuestrado, sen permitir o labor democrático de control e de impulso de medidas na Cámara”, denuncia Pontón, quen considera “moi grave que no medio dunha pandemia o presidente da Xunta teña amordazado ao Parlamento e use os medios públicos como canle de propaganda, mentres ignora sistematicamente as propostas dos partidos políticos. Só un oportunista actúa deste xeito no medio dunha pandemia en lugar de facelo desde a colaboración”, salientou.\nA líder nacionalista salienta que mentres mantén o Parlamento pechado e mesmo ten bloqueada a Deputación Permanente, Feixóo utiliza a TVG como gabinete de comunicación do PP: “pregúntome porque pode comparecer 16 veces na TVG nun mes, e só unha vez no Parlamento que é a sede da soberanía popular?”, interpela. A “nefasta” xestión das residencia é un dos asuntos que ten motivada a petición de comparecencia urxente do presidente do Goberno por parte do BNG.\nAxilidade na xestión das axudas\nDesde o Bloque tamén se pide ao Executivo “axilidade” para tramitar as axudas vinculadas aos ERTEs, en lugar de limitarse a botar balóns fora como se carecese de competencias, e insiste en reclamar da Xunta axudas directas para os e as traballadoras por conta propia, en concreto, un pago de 2.000 € con cargo aos orzamentos autonómicos, medida compatible coas postas en marcha polo Estado.\nNo ámbito educativo, o BNG aposta por facilitar a promoción de curso en todos os niveis do ensino e por avaliar ao estudantado unicamente polos contidos impartidos até o momento en que se suspenderon as clases presenciais, para evitar que a fenda tecnolóxica prexudique ao alumnado con menos recursos.


A ourensá Cristina Pato está de xira polos Estados Unidos co Silk Road de Yo-Yo MaO Sil, periódico en galego de información xeral.\nen Cultura, Cultura, Música, Última hora 16 de Abril de 2018\nO repertorio inclúe a peza composta pola gaiteira ouresná sobre a perda da memoria da súa nai: My Lethe Story: O Río do Esquecemento\nCristina Pato con Yo-Yo Ma aquí. /Foto: Max Whittaker.\nO 7 de abril comezaba a xira de Cristina Pato polos Estados Unidos con Silk Road Ensemble, a formación liderada polo cellista Yo-Yo Ma, con once concertos previstos en cinco estados que rematará o 23 de abril en Florida.\nNesta xira inclúense un repertorio único que inclúe o tema The Latina 6/8 Suite, peza concibida e encargada por Pato ao compositor Edward Perez para o seu último disco, Latina; o Cuarteto para o fin dos tempos de Oliver Messiaen, con Yo-Yo Ma ao cello e Cristina ao piano; e a peza composta por Pato inspirada na demencia da súa nai: My Lethe Story: O Río do Esquecemento. A xira inclúe ademais algúns arranxos de música tradicional de todo o mundo e pezas novas de Ljova, Jia Daqun e Colin Jacobsen.\nEsta última peza foi escrita pola gaiteira ourensá en 2012 e será interpretada por Yo-Yo Ma ao cello, Kinan Azmeh ao clarinete, cuarteto de corda e percusión e Pato ao piano e á gaita. A obra combina narración con música de cámara e está baseada na conexión entre a historia da entrada dos romanos a Galicia polo río Limia (o río do esquecemento), a mitoloxía (o río Lete do inferno de Hades) e os patróns de repetición constante que forman parte da realidade dunha persoa con demencia e combina a paixón de Cristina pola neurociencia e a historia persoal da perda de memoria da súa nai.\ncomarca cristina pato estados unidos gaiteira noticias provincia Silk Road Valdeorras Yo-Yo Ma 2018-04-16\nchiruca psa máxica blecua dop esquilas arrúa aenac concertadas faino olivicultores elmer moteiras tolousse macallás piacere sonoras embaixadora visión doado fitoiro testigo administrativos nabiza perdigón adegueiras piquiños WRWR retail sr girl orente socialisas canle comaca


ot | Tempos Galegos\nVox “Las Puentes”organiza un boicot para impedir que Sabela chegue ás finais de OT\nPosted on 12/12/2018 by TemposGalegos\t• 7 Comentarios\nSabela Ramil, concursante de Operación Triunfo, escolleu unha canción de Rosa Cedrón con Cristina Pato ó piano, titulada “negro caravel”. A cantante é orixinaria do concello das Pontes, ónde conta cun forte apoio. Sen embargo, “Vox Las Puentes”, partido político de extrema-dereita, recén constituído neste municipio, non parece estar conforme coa imaxe que lanza Sabela … Seguir lendo →\nPosted on 22/01/2018 by TemposGalegos\t• Deixar un comentario\nA rapaza de Pontedeume volve á carga dando clases de fonética galega. Miriam volveu sorprender a todos espectadores dando unha clase maxistral de fonética a unha das mestras de canto, en concreto a Laura Andrés, técnica vogal da academia. No vídeo que só ten uns minutos pódeselle ver corrixindo a pronunciación da mestra, se ben … Seguir lendo →


Fin de semana cargada de actividades culturais, deportivas e gastronómicas, organizadas polo Concello de Ordes no Mesón do Vento, para conmemorar a XXII Festa do Lacón con Grelos.\nÁs 10 da mañá do sábado dábaselle o disparo de saída a unha festa que congregou a milleiros de visitantes que non pararon de desfrutar dun programa moi variado ata ben pasadas as 20 horas do domingo, e que fai desta festa, que xa vai pola súa XXII edición, unha das máis recoñecidas do panorama gastronómico provincial.\nDentro da nave do recinto feiral do Mesón do Vento puidéronse ver durante toda a fin de semana mostras de gando e aves autóctonas. Ademais, na mañá do sábado tamén se realizou a presentación dos Cabalos de Pura Raza Galega por parte da Federación de Razas Autóctonas de Galicia. Nos arredores da nave de gando habilitouse un mercado con postos variados de artesanía e houbo tamén exposición de maquinaria agrícola e atraccións infantís para os máis cativos e cativas.\nAo mediodía tocoulle a quenda ao folclore co V Encontro Folclórico, no que participaron a Asociación Cultural Veciños de Leira, Sementes da Arte de Ordes, Camiño Real de Poulo e o grupo local Ardevento. Xa pola tardiña realizouse unha exhibición de Agility por parte do Club Mascoguau. Finalmente, foi o tradicional concurso de disfraces o que puxo punto final á primeira xornada da festa gastronómica.\nO domingo tivo lugar a II Poxa de Gando Frisón, organizada coa colaboración da Xunta de Galicia e Africor Coruña. Dos 10 animais postos á venda, saíron 8 e SAT_Lavandeira Saloon 7077, de SAT Lavandeira, foi a que alcanzou o prezo máis alto xa que SAT Gandería O Salgueiro a adquiriu por 3.100 euros. O volume total de negocio chegou aos 18.750 euros e a media foi de 2.344 euros.\nComo non podía ser doutro xeito, non faltaron tampouco as competicións cabalares, cunha morea de participantes inscritos nas diferentes probas de andadura, trote, xincana e ata unha carreira de burros que fixo as delicias dun gran número de asistentes ao evento. Este ano como novidade contouse coa estrea dun novo sistema, pioneiro do Concello de Ordes, de control informatizado das probas que deixou abraiados tanto ás persoas participantes como aos xuíces da competición.


L2 Fisioterapia de Burela comprometeuse co CD Burela FS para contribuír ao coidado dos membros da entidade laranxa na tempada 2010-11. O directivo da entidade Marcelino Luna e os xerentes do centro, Juan Eiroa Bermúdez e Matilde González García, selaron o acordo polo que as xogadoras do Burela FSF Pescados Rubén e o alumnado da escola deportiva se beneficiarán dos seus servizos.\nMarcelino Luna agradeceu o importante apoio que brindará L2 Fisioterapia no vindeiro exercicio ao club. Pola súa banda, Matilde González e Juan Eiroa amosáronse “orgullosos de poder colaborar no desenvolvemento dunha entidade que está facendo un grande esforzo pola práctica deportiva en igualdade e pola formación de base”.\nDende comezos de xullo, L2 Fisioterapia, sito na rúa burelá Rosalía de Castro, número 37, conta con atención nas especialidades de fisioterapia xeral, osteopatía, acupuntura, drenaxe linfática e readaptación deportiva. A da Mariña convértese na segunda clínica dirixida por Juan Eiroa e Matilde González, que dende 2006 xa ofrecen os seus coidados na cidade herculina. Coinasa Loureiro FS, Hockey Liceo da Coruña ou Racing de Ferrol son algunhas das entidades deportivas que avalan a experiencia destes dous profesionais da fisioterapia, que tamén reúnen titulacións en Maxisterio e Educación Física.


XXIII Premios Forqué: _O autor_ e _A libraría_. E máis títulos literarios. | Literatura actual\nMariola Díaz-Cano Arévalo | | Concursos e premios, eventos, Novas\nOnte pola noite a cerimonia de entrega do XXIII Premios Forque da cinematografía. Os gañadores ex aequo Eran dúas películas con títulos moi literarios e con moito prestixio: O autor, de Manuel Martín Cuenca, e A libraríade Isabel Coixet.\nBotámoslle unha ollada estas películas e outras que comparten títulos de temática literaria. Todos exploraron diversos aspectos do proceso creativo, desenvolvemento, contornos e personaxes que poden xirar arredor do libro. Hai moitos máis, pero estes son para hoxe.\n1 O autor - Manuel Martín Cuenca (2017)\n2 A librería - Isabel Coixet (2017)\n3 The Book Editor - Michael Grandage (2016)\n4 O ladrón de libros - Brian Percival (2013)\n5 The Reader - Riccardo Gabrielli (2012)\n6 The Reader - Stephen Daldry (2008)\nO autor - Manuel Martín Cuenca (2017)\ncon gran éxito de crítica e público, esta historia está protagonizada Javier Gutiérrez, que tamén gañou o premio José María Forqué da prensa ao mellor actuación masculina.\nÁlvaro quere ser escritor, pero todo o que escribe é falso e insípido. Traballa nun notario en Sevilla e a súa vida é gris. É Amanda, a súa muller, a que comeza a escribir e consegue un best seller. Isto leva á separación da parella e Álvaro decide escribir unha gran novela. Pero é incapaz porque non ten nin talento nin imaxinación. John, o seu profesor nun obradoiro literario, axúdalle a investigar os fundamentos da novela. Así ata un día Álvaro descobre que a ficción está escrita coa realidade e comeza a manipular aos seus veciños e amigos para crear unha historia real que vaia máis alá da ficción.\nA librería - Isabel Coixet (2017)\nCoprodución entre España e Reino Unido. Está protagonizado por un elenco británico principalmente con nomes como Emily Mortimer e Bill Nighy.\nA finais dos anos 50 Florencia Verde decide facer realidade un dos seus maiores soños: deixar Londres e abre unha pequena libraría nunha cidade da costa británica. Para a súa sorpresa, esta decisión desatará todo tipo de reaccións entre os habitantes da cidade.\nA editora de libros - Michael Grandage (2016)\nBaseado no libro gañador do Premio Nacional do Libro de 1978 Max Perkins: editor de Genius, de A. Scott Berg. É un PProdución británica protagonizada Colin Firth, Jude Law e Nicole Kidman entre outros. Cóntanos a crónica dos tempos de Max Perkins, o editor de libros máis admirado do mundo xogado aquí por Colin Firth.\nPerkins estivo detrás de todo grandes escritores do século XX. Sempre comprometido coa promoción do talento, foi a gran sombra detrás de estrelas literarias como F. Scott Fitzgerald (Guy Pearce) ou Ernest Hemingway (Dominic West). Nesta película céntrase en como Perkins comezou a pulir ese talento e estilo de Tom Wolfe (Jude Law), ademais de destacar a extraordinaria historia de amizade con el e a súa muller.\nO libro Ladrón - Brian Percival (2013)\nTamén baseada nunha novela do escritor Marcus zusak, que describe as aventuras dun rapaza alemá nove anos desde que a nai a dá a adopción ata o final da Segunda Guerra Mundial. Está protagonizada Geoffrey Apresurar, Sophie Nélisse e Emily watson.\nO lector - Riccardo Gabrielli (2012)\nPara os amantes de Cine latinoamericano Esta produción colombiana pode interesarche. Estrela Carolina Guerra, Diego Cadavid e Carolina Gómez.\nBuscando un misterioso maletín que desapareceu e que é de gran interese para todos ten algunhas pistas que se describen nun Texto alemán. A parella de irmáns que os atopen obrigará a un estudante universitario a traducilo. Serán os únicos que coñecen o teu segredo, pero nada é como parece.\nO lector - Stephen Daldry (2008)\nOutro título baseado no novela escrito por alemán Bernhard Schlink. Protagonizárono Kate Winslet, que gañou o Oscar á mellor actriz por este papel, Ralph Fiennes y David kross entre outros.\nEstamos en Alemaña despois da Segunda Guerra Mundial e michael berg (David Kross), un rapaz de quince anos, perde o coñecemento ao volver da escola. Hanna schmitz (Kate Winslet) é unha muller seria e reservada que ten o dobre da súa idade, axúdao e lévao a casa. Entre os dous a novela apaixonado e secreto que é interrompido pola desaparición de Hanna. Oito anos despois Michael volve a atopala, pero nunha situación que nunca imaxinaría.\nCamiño completo ao artigo: Literatura actual » Literatura » Concursos e premios » XXIII Premios Forqué: _O autor_ e _A libraría_. E máis títulos literarios.


Soneto : avozdevilalba.gal\nUnha loucura é facer un soneto.\nNinguén chega a unha conclusión brillante,\npara estes xenios o máis importante;\ne para tolos o que eu vos presento:\nMorre vivindo, sempre soña esperto,\ne búrlase do cabaleiro andante;\né a un tempo descoidado e elegante.\nUnha eternidade é un momento.\nÉ un ser incerto, deseguido mente,\nmora na selva que el só fabrica.\nÉ moi violento, pero tamén sente.\nO peor do tolo que non se resente:\nnon está só; neste mundo onde fica\nhai máis humanos, e todos dementes.\nParabens dende a metrópole.\n08:14 do 11 de xaneiro de 2012\n12:42 do 11 de xaneiro de 2012


Santalices reivindica a “política con maiúsculas”, na que a estabilidade e o benestar das persoas “se antepoña ao tacticismo e os cálculos electoralistas” - Parlamento de Galicia\nSantalices reivindica a “política con maiúsculas”, na que a estabilidade e o benestar das persoas “s...\nOfrenda da Translación 30/12/2019\n• O presidente do Parlamento de Galicia exerceu como delegado rexio na Ofrenda da Translación\n• Insiste en que blindar o estado de benestar constitúe unha necesidade apremiante, “pero tamén unha obriga moral para cantos somos partícipes do seu deseño e administración”\n• Anima a recordar as dificultades do pasado e avoga pola solidariedade “tanto entre persoas como entre territorios”\n• Unha “transición enerxética xusta que preserve a actividade económica e o emprego supón un desafío para todos, e moi particularmente para Galicia, que contén o alento ante a ameaza dunha descarbonización abrupta que ameaza postos de traballo”\nSantiago, 30 de decembro de 2019.- O presidente do Parlamento de Galicia, Miguel Ángel Santalices Vieira, exerceu hoxe como delegado rexio na Ofrenda da Translación, unha cerimonia que se celebra desde 1646 e que, nesta ocasión, por mor das obras de restauración da Catedral de Santiago, se celebrou na Igrexa de San Francisco.\nNa súa invocación ao Apóstolo Santiago, Santalices reivindicou a “política con maiúsculas, a que busca o acordo e responde e soluciona con intelixencia os problemas dos cidadáns; reivindicamos a política e os políticos que respectan o Estado de dereito e a separación de poderes consagrada pola carta magna aprobada por unha inmensa maioría de españois”.\nAvogou por unha política que procure construír un futuro de oportunidades en lugar de tentar destruír ao adversario. “Que a estabilidade política e o benestar das persoas se antepoña –dixo- agora e para sempre, ao tacticismo e os cálculos electoralistas”.\nCompromiso xacobeo da monarquía española\nO titular do Lexislativo galego agradeceu poder representar ao Rei nesta cerimonia que que aúna “tradición, vocación e sentimento” e recordou o “firme compromiso xacobeo” da monarquía española. Desexou “saúde e larga vida” ao rei Felipe VI e á súa familia, “para afrontar con sabeduría e acerto os altos cometidos que ten encomendados á fronte da Xefatura do Estado”.\nO delegado rexio fixo votos para materializar un “clima propicio para o emprego e o benestar social, de maneira que as familias, nas súas diferentes tipoloxías, podan desenvolver o seu propio proxecto de vida”.\nInsistiu en que “blindar o estado de benestar” constitúe unha necesidade apremiante, “pero tamén unha obriga moral para cantos somos partícipes do seu deseño e administración”.\nNa súa intervención, na que empregou o galego e o castelán, Santalices Vieira animou a “escoitar e interpretar correctamente” á mocidade, ao tempo que puxo en valor a experiencia e os coñecementos que atesouran as persoas maiores.\nPara o presidente do Parlamento de Galicia, dramas como a violencia de xénero evidencian un fracaso que “debe ser combatido sen tregua, quizais con estratexias novidosas, xamais desde a indiferenza, o conformismo ou, o que sería peor, o negacionismo que fere ás vítimas e define aos que o abandeiran”.\nFronte a aos brotes ou tentacións xenófobas, Santalices Vieira convidou a facer memoria e “recordar as nosas dificultades do pasado” e avogou pola solidariedade “tanto entre persoas como entre territorios”. Advertiu do “risco de demonizar aos nosos semellantes, xa sexa por razóns de índole económica, orixe, relixión ou ideoloxía”.\nO delegado rexio chamou a atención sobre os riscos derivados do cambio climático e apuntou que cada quen, na medida das súas posibilidades, é corresponsable do novo rumbo que debe adoptarse para preservar o medio natural.\nA articulación dunha “transición enerxética xusta que\npreserve a actividade económica e o emprego supón –afirmou Santalices- un desafío para todos, e moi particularmente para esta Galicia nosa, que contén o alento ante a ameaza dunha descarbonización abrupta que ameaza moitos postos de traballo”.\nVixencia do bilingüismo\nCun autogoberno “plenamente consolidado que multiplicou as posibilidades de crecemento, proxección social, cultural e económica de Galicia, seguimos reivindicando as peculiariedades da nosa cultura, que ten como principal expoñente a lingua galega”. Con todo, o oferente reivindicou a “plena vixencia dos nosos dous idiomas oficiais –galego e castelán- que nos confiren o privilexio de poder comunicarnos con medio mundo”.\nInsistiu tamén o presidente do Parlamento na “plena inserción de Galicia na España constitucional” e puxo de manifesto “a nosa pertenza, como socios de pleno dereito da Unión Europea, sabedores de que, nun mundo globalizado, o individualismo nos abocaría irremediablemente a un estrepitoso fracaso”.\nO delegado rexio respaldou o retorno dos galegos e galegas, ben de primeira xeración ou dos seus descendentes, por tratarse dunha “prioridade que temos a obriga de apoiar coo expresión máxima de fraternidade”.\nSantalices Vieira reivindicou os valores da cultura de occidente, “ás veces adormecidos, pero sempre exemplo de respecto e de pluralidade, valores que queremos para nós, para os nosos fillos e para o mundo enteiro”.


Káryyn – The Quanta Series – Balea\nMauro Borrazás· 8 Abril, 2019 ·0\nCando escoitei por primeira vez os primeiros segundos de The Quanta Series de Káryyn víuseme instantaneamente á cabeza unha escea de Blade Runner 2049 na que os personaxes principais estanse a enfrentar nunha Las Vegas post-apocalíptica mentres o equipo de son dun casino está atascado fallando de fondo, repetindo pequenos fragmentos de música a todo volume de maneira intermitente.\nThe Quanta Series ten moito de música post-apocalíptica. A produción, coidada ata o extremo, mistura texturas electrónicas con instrumentos de corda e percusións imposibles que lembran ao IDM. Unha base musical abstracta e futurista que está en todo momento ao servizo da voz, protagonista absoluta deste disco, que a diferencia do acompañamento instrumental aparece completamente inalterada.\nNunha época na que o autotune e a manipulación das voces son un dos elementos máis comúns a os xéneros musicais máis populares do momento, Káryyn opta polo contrario. Pero tamén resulta evidente que este disco non busca soar actual, senón parecer chegado dun futuro todavía moi lonxano, que nin sequera podemos imaxinar. A voz impoluta da cantante transmite humanidade ao resultado final. Algo necesario para facer accesible o resultado final deste disco, xa que de non ter así podería chegar a soar case alieníxena.\nQue a voz se manteña cun son natural todo o tempo resulta unha decisión acertada dende unha perspectiva conceptual. Káryyn, de orixe Siria e descendente de supervivintes do xenocidio armenio, canta en boa parte do tempo sobre a morte e a perda a través das súas crípticas letras. Cancións como Ambets Gorav, cantada en armenio, ou Aleppo, na que fala da memoria sobre unha base especialmente electrónica e ruidosa, son imposibles de separar do pasado da artista. Esta idea remárcase co vídeo da canción, conformado por imaxes da infancia de Káryyn na cidade Siria onde creceu, convertida hoxe en día nunha enorme ruina tralo conflicto armado sirio, no que Káryyn perdeu a dous familiares.\nO disco segue unha estrutura moi desequilibrada que lembra aos estranos tracklist que empregaba David Bowie nos seus discos da triloxía de Berlín. A primeira metade de The Quanta Series está conformada polas pistas máis enérxicas como Ever ou Binary mentres que na segunda metade triunfan os sons máis ambientais, que deixan todo o espazo posible á voz de Káryyn. Non hai cancións instrumentais neste disco, mais si que aparecen pistas nas que a voz é case o único elemento presente. O último segmento do disco retoma a intensidade do inicio con cancións como a xa mencionada Aleppo ou Segment & the Line, que pecha o álbum nun punto esperanzador.\nThe Quanta Series é un disco que amosa de todo o que é capaz a música en 2019. Pode resultar excesivamente abstracto nun primeiro momento, máis a forza emocional que transmite e a súa excelente produción son innegables. Káryyn firma un álbum cun son futurista que reflexiona sobre un presente que non somos quen de chegar a comprender ou asimilar. Un debut tan sorprendente como impoñente que obriga a prestar atención aos seguintes pasos que poida dar esta artista.